Der sker fortsat en række tricktyverier, hvor gerningsmænd aflurer indtastningen af pinkoden, når borgere betaler i forretninger, hvorefter de stjæler dankortet og hæver penge. Dette skete også den 11. september i Nykøbing M, hvor en 70-årig kvinde handlede i Løvbjerg, Vestergade 15. Da kvinden senere kom til sit hjem, kom en ung engelsk-talende mand løbende og ville aflevere en pakke til hende. Hun ventede ikke nogen pakke, og hun afviste den unge mand, men senere opdagede hun, at hendes dankort var blevet stjålet. Der blev efterfølgende hævet flere gange på hendes dankort i hæveautomater. Midt- og Vestjyllands Politi offentliggør derfor foto af den formodede gerningsmand, der hæver penge med det stjålne kort. Såfremt man genkender den unge mand, bedes man henvende sig til politiet på tlf. 114.

Opsummering:
Et snedigt tricktryveri får Midt- og Vestjyllands Politi til at efterlyse gerningsmand med billede.